Document ID: 31991R0811

NEUVOSTON ASETUS (ETY) N:o 811/91,
annettu 27 päivänä maaliskuuta 1991,
yhteisön Irakin ja Kuwaitin kanssa käymän kaupan estämiseksi annetun asetuksen (ETY) N:o 2340/90 muuttamisesta kolmannen kerran
EUROOPAN YHTEISÖJEN NEUVOSTO, joka
katsoo, että
asetuksella (ETY) N:o 2340/90(1), sellaisena kun se on viimeksi muutettuna asetuksella (ETY) N:o 542/91(2), yhteisön ja Irakin välinen kauppa, lukuun ottamatta tiettyjä lääketuotteita ja tietyin edellytyksin elintarvikkeita, on kielletty Yhdistyneiden kansakuntien turvallisuusneuvoston päätöslauselman mukaisesti, jolla asetetaan kauppasulku Irakin joukkojen hyökättyä Kuwaitiin,
Yhdistyneiden kansakuntien turvallisuusneuvosto on antanut 2 päivänä maaliskuuta 1991 päätöslauselman 686 (1991),
näissä olosuhteissa poliittista yhteistyötä varten kokoontuneet yhteisö ja sen jäsenvaltiot pitävät suotavana helpottaa humanitaarista toimintaa Irakissa, ja sitä varten olisi 2 päivästä maaliskuuta 1991 laajennettava mahdollisuuksia yksinomaan lääkintäkäyttöön tarkoitettujen tuotteiden hankintaan Yhdistyneiden Kansakuntien turvallisuusneuvoston päätöslauselmissa vahvistettujen rajoitusten ja edellytysten ja erityisesti päätöslauselman 661 (1990) mukaisesti, ja
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2340/90 liite 2 päivästä maaliskuuta 1991 tämän asetuksen liitteessä olevalla liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä maaliskuuta 1991.

Labels: 17
5
0
3
18